open-index/open-wikipedia-markdown huggingface dataset:
Haukineva

**Haukineva** on puoleksi Kurikan ja puoleksi Seinäjoen puolella sijaitseva suo. Se sijaitsee entisen Jalasjärven kunnan alueella Peräseinäjoen keskustasta noin kuusi kilometriä länteen. Suurin osa siitä on turvetuotannossa. Suo kuuluu Kyrönjoen vesistöalueeseen ja suurimmaksi osaksi Jalasjoen ja Seinäjoen valuma-alueeseen. Haukineva rajoittuu pohjoisosassa Valkianevaan ja Valkiajärveen. Muissa ilmansuunnissa taas moreeniin ja hiekkamuodostumiin.

Korkeutta suolla on merenpinnasta mitattuna 93–98 metriä. Haukineva on kokonaan ojitettu.

Haukinevan Pohjanmaan radan puoleisessa reunassa on Vapon ja Kekkilän tehtaat. Tehtaissa tuotetaan kasvuturvetta ja turvepellettejä. Lisäksi alueella on käytöstä poistettu koksitehdas, joka suljettiin 1980-luvun lopulla. 

## Lähteet
Wilma Lipp

**Wilma Lipp** (26. huhtikuuta 1925 Wien – 26. tammikuuta 2019) oli itävaltalainen sopraano.

Lipp teki oopperadebyyttinsä vuonna 1943 ja oli Wienin valtionoopperassa vuodesta 1945. Hänen ensimmäinen esiintymisensä La Scalassa tapahtui vuonna 1950, Covent Gardenissa vuonna 1951 ja Pariisin oopperassa vuonna 1953. 

Yhdysvalloissa Lipp ei esiintynyt ennen vuotta 1962. 

Lippin useista rooleista tunnetuimpia on Yön kuningatar Wolfgang Amadeus Mozartin *[[Taikahuilu]]ssa*. Hänestä tuli vuonna 1982 Salzburg Mozarteumin laulunprofessori.

## Lähteet
Osuva

**Osuva** (ent. Helsinki Shooting Club) on helsinkiläinen yritys, joka harjoittaa kaupallista ampumaratatoimintaa. Osuvalla on kaksi ampurataa, toinen Kampissa (Albertinkatu 36) ja toinen Tähtitorninmäellä (Fabianinkatu 1). Yrityksen omistaa Aegis palvelut - Aegis services Ltd Oy, joka on perustettu vuonna 2000. Osuva-nimi tuli aputoiminimenä käyttöön syksyllä 2015, kun Helsinki Shooting Clubin omistussuhteet muuttuivat.

Ampumaratavuoroja vuokrataan yrityksille ja yksityisille. Radalla saa ampua käsiasekaliiberisilla lyhyillä ja pitkillä aseilla.  Kerrallaan 25 metrin radalle mahtuu ampumaan seitsemän ampujaa.

Yritys nousi otsikoihin vuonna 1999, kun Sanna Sillanpää ampui Beretta-puoliautomaattipistoolilla yrityksen radalla kolme miestä ja haavoitti neljättä siten, että hänelle jäi ampumisesta elinikäiset vammat. Surmansa saivat 23-vuotias ampumaradan valvoja, 25-vuotias automaatiomekaanikko ja 37-vuotias autonkuljettaja.

Uudemman kerran yritys nousi otsikoihin, kun marraskuussa 2007 Pekka-Eric Auvinen syyllistyi kahdeksaan murhaan Jokelan kouluammuskelutapauksessa. Poliisin mukaan Auvinen oli saanut lupansa sillä perusteella, että hän oli kyseisen yrityksen "jäsen" eli kanta-asiakas. Ampumista hän ei kuitenkaan yrityksen mukaan ollut radalla harrastanut.

## Lähteet
Eyesight to the Blind

**Eyesight to the Blind** on Chicago Overcoat -yhtyeen toinen albumi. Sen julkaisi Love Records vuonna 1979. CD:nä levy on julkaistu samalla levyllä ensialbumin kanssa.

## Kappaleet
#
#
#
#
#
#
#
#
#
#
#
#
#

## Aiheesta muualla
* Eyesight to the Blind discogs.com -sivustolla
Destiny (ISS)

**Destiny** on Kansainvälisen avaruusaseman neljäs kiertoradalle viety moduuli. Se on paineistettu tutkimukseen tarkoitettu tila. Destiny on Yhdysvaltojen suurin tila asemalla.

Destiny laukaistiin kiertoradalle avaruussukkula Atlantiksella 7. helmikuuta 2001. Moduuli yhdistettiin jo kiertoradalla olleeseen Unity-moduuliin.

## Ominaisuudet

*Pituus: 8,53 m
*Halkaisija: 4,27 m
*Massa: 14&nbsp;500 kg

## Kuvia

Kuva:ISS Destiny Lab.jpg|Destiny-moduulia nostetaan sukkulasta lennolla STS-98.
Kuva:Destiny_as_just_installed.jpg|Vasta asennettu Destiny sisältä.
Kuva:Astronauts Joan Higginbotham (STS-116) and Sunita Williams (Expedition 14) on the International Space Station.jpg|Joan E. Higginbotham (edessä), STS-116:n tehtäväspesialisti ja Sunita L. Williams, Retkikunta 14:n lentoinsinööri, Destinyssä.
Kuva:Helms.window.jpg|Susan J. Helms, Retkikunta 2:n lentoinsinööri katsoo Destinyn ikkunasta
Ruotsin sisällissota

**Ruotsin sisällissota** voi tarkoittaa useata eri tapahtumaa Ruotsin historiassa.

***[[Engelbrekt Engelbrektinpoika|Engelbrektin kapina]]** 1434–36 Engelbrekt Engelbrektinpojan johtama kapina kuningas Eerik Pommerilaista vastaan.
*Kaarle Knuutinpoika Bonden ja Kristian I:n välinen valtataistelu 1448–71
*Tukholman verilöylystä alkanut Kustaa Vaasan johtama laaja kapinaliike (Ruotsin vapaussota) 1520–23.
*Dacken sota 1542–1543
*Kuningas Eerik XIV:n ja Juhana-herttuan välinen valtataistelu 1562–68.
*Nuijasota 1596–1597
*Kuningas Sigismundin ja Kaarle-herttuan välinen valtataistelu 1597–99.

Lisäksi Ruotsissa on ollut useita suppeampia, talonpoikaiskapinoiksi luokiteltavia konflikteja.
Clemens Krauss

**Clemens Heinrich Krauss** (31. maaliskuuta 1893 Wien – 16. toukokuuta 1954 México) oli itävaltalainen kapellimestari. 

Krauss aloitti musiikkiuransa kuoropoikana ja opiskeli Wienin konservatoriossa, josta hän valmistui vuonna 1912. Hän toimi vuosina 1912–1913 kuoromestarina Brnon teatterissa. Hän meni naimisiin sopraano Viorica Ursuleacin kanssa.

Krauss esiintyi jo varhaisella urallaan laajalti Euroopassa, vuonna 1929 myös Yhdysvalloissa. Myöhemmin hän toimi mm. Wienin filharmonikkojen, Wienin valtionoopperan ja Staatsoper Unter den Lindenin johdossa. 

Krauss jatkoi uraansa, kunnes kuoli sairauskohtaukseen 61-vuotiaana.
Chicago Overcoat (EP)

__NOTOC__
**Chicago Overcoat** on Chicago Overcoat -yhtyeen EP ja ensimmäinen julkaisu. Sen julkaisi FBS vuonna 1976. Bluelight julkaisi levystä vuonna 1997 CD-EP:n nimellä **Mean Old Rider**. Se sisältää samat kappaleet kuin alkuperäinen levy sekä lisäksi bonus-kappaleen "Lonely Stranger".

## Kappaleet
Kaikki kappaleet kirjoittanut Chicago Overcoat, ellei toisin mainittu.

### A-puoli
#  (säv. Pepe Ahlqvist, Jaakko Heinonen, Risto Pesonen ja Roope Rossi)
#  (säv. Ahlqvist, Heinonen, Pesonen ja Rossi)

### B-puoli
#  (säv. Ahlqvist, Heinonen, Pesonen, Rossi, Jorma Kempas)
#  (säv. Ahlqvist, Heinonen, Pesonen, Rossi)

### Vuoden 1997 painos
#  (säv. Vesa Lehtinen, Ahlqvist, Jouko Poutiainen, P. Partanen)


## Lähteet
Venezuela olympialaisissa

**[[Venezuela]]** osallistui **[[olympialaiset|olympialaisiin]]** ensimmäisen kerran Lontoon 1948 kesäolympialaisissa. Talviolympialaisiin se osallistui ensimmäistä kertaa Naganossa 1998.

Venezuelan menestyksekkäin laji olympialaisissa on nyrkkeily. Sen toistaiseksi ainoat olympiavoittajat ovat nyrkkeilijä Francisco Rodríguez, joka voitti kevyen kärpässarjan kultamitalin Méxicon 1968 olympialaisissa, miekkailija Rubén Limardo, joka voitti kultaa kalpamiekkailussa Lontoon 2012 olympialaisissa, sekä Yulimar Rojas, joka voitti kultaa Tokion 2020 olympialaisissa kolmiloikassa.

## Mitalit lajeittain

## Mitalit olympialaisittain

### Kesäolympialaiset

### Talviolympialaiset

## Olympiamitalistit

## Lähteet
Luettelo valtioiden maarajojen pituuksista

Tämä on **luettelo valtioiden maarajojen pituuksista.** Lisäksi luettelossa on rajanaapureiden määrät. Joillakin valtioilla on eksklaaveja ja ne on huomioitu luettelossa. Luettelossa on huomioitu myös kiistanalaisia alueita sekä merentakaisia alueita. 

Tiedot on koottu CIA:n julkaisemasta ''World Factbookista'', joka käyttää saatavilla olevien kansallisten tilastoviranomaisten lukuja, mutta koska mittausmenetelmät vaihtelevat valtioittain, eivät ne ole täysin tarkkoja tai vertailukelpoisia keskenään. "Maaraja" voi olla kuivan maan sijasta joessa tai järvessä (esimerkiksi Suomen ja Ruotsin välillä). Suomen rajojen pituustiedot CIA:n *Factbookissa* poikkeavat suomalaisten rajankäyntiviranomaisten tiedoista (ks. Suomen ja Ruotsin raja ja Suomen ja Norjan raja).
## Luettelo

## Ennätyksiä
*Pisin maaraja: : 22 147 km
 
* Pisimmät yksittäiset maarajojen segmentit:
*#  – : 8 891 km
*#  – : 6 846 km
*#  – : 5 308 km 
*#  - : 4 677 km
*#  - : 4 053 km
*#  - : 3 645 km 
*#  - : 3 485 km
*#  - : 3 400 km
*#  -  : 3 380 km
*#  - : 3 141 km

* Lyhyimmät yksittäiset maarajojen segmentit:
*#  – : 155 m  (Kazungula)
*#  (Gibraltar) – : 1, 22 km
*#  (Grönlanti) – : 1, 28 km Hanssaarella
*#  – : 3,2 km
*#  – : 4,4 km 
*#  – : 9 km

*Lyhin yksittäinen maarajan segmentti:
*#  – : 75 m  Peñón de Vélez de la Gomeralla
*#  – : 80 m   Nova Zemlyansaarella
*#  – : 155 m  Kazungulassa
*#  – : 210 m  Baarle-Nassau / Baarle-Hertog
*#  – : 215 m Baarle-Nassau / Baarle-Hertog
*#  – : 250 m  Baarle-Nassau / Baarle-Hertog
*#  – : 260 m  Baarle-Nassau / Baarle-Hertog
*#  (Ahvenanmaa) – : 320 m Inakarilla

* Erillisten maarajasegmenttien määrä kahden maan tai alueiden välillä: 
*#  – : 31
*#  – : 6
*#  – : 6
*#  – : 6
*#  –  : 6
*#  – : 4
* Suurin raja-alue:
*# : 14 (16 mikäli  ja   lasketaan mukaan)
*# : 14 (16 mikäli  ja  lasketaan mukaan)
*# lla on rajaa kaikkien Etelä-Amerikan maiden kanssa paitsi in ja n kanssa

## Lähteet
Nothing Left... But the Blues

**Nothing Left... But the Blues** on Chicago Overcoat -yhtyeen kolmas albumi. Sen julkaisi Bluelight vuonna 2002.

## Kappaleet
#
#
#
#
#
#
#
#
#

### Bonus-kappaleet
**Pity the Fools ([[1981]])**
# 

**The Pepe Ahlqvist Blues Band ([[1983]], [[1984]])**
#
#
#
#

## Aiheesta muualla
* Nothing Left... But the Blues discogs.com -sivustolla
Shimazu-klaani

**Shimazu-suku** () oli Japanin Satsuma-hanin aluetta, joka kattoi Satsuman, Ōsumin ja Hyūgan provinssit, hallinnut suku.

Shimazut olivat Minamoto-klaanin Seiwa Genji -haaran perillisiä. Suvun perustaja Shimazu Tadahisa (k. 1227) oli shōgun Minamoto no Yoritomon (1147&ndash;1199) poika. Tadahisan vaimo oli Koremune Hironobun tytär, joka kuului Hata-klaaniin.

Tadahisa sai haltuunsa Shiodan alueen Shinanon provinssissa vuonna 1186, minkä jälkeen hänet nimitettiin Satsuman provinssin shugoksi. Hän lähetti Honda Sadachikan ottamaan haltuunsa provinssin ja saattoi Yorimotoa tämän tutkimusretkellä Mutsun provinssiin vuonna 1189. Tadahisa matkusti Satsumaan vuonna 1197, alisti Hyūgan ja Ōsumin provinssit valtaansa ja rakensi linnan.

Shimazu-suvusta tuli yksi Edo-kauden daimioista, jotka säilyttivät alueensa hallinnan jatkuvasti Kamakura-kaudelta lähtien. Suku oli parhaimmillaan varakkain ja mahtavin Tozama-perheen edustaja, jonka vuosittaiset tulot ylittivät 700&nbsp;000 kokua.

Suvun 19. johtaja Shimazu Yoshihiro (1535&ndash;1619) oli daimiona Sekigaharan taistelun ja Osakan saarron aikana. Hänen veljenpoikansa ja seuraajansa Shimazu Tadatsune kuitenkin pystyi käyttämään merkittävää valtaa 1600-luvun kahtena ensimmäisenä vuosikymmenenä ja organisoi Ryūkyūn (nykyisin Okinawan prefektuuri) valloituksen vuonna 1609. Tokugawa salli tämän, koska hän tahtoi lepyttää Shimazun ja estää mahdolliset kansannousut Sekigaharan tappion jälkeen.

Shimazu-suku oli tunnettu lojaaliudestaan sotilaitaan kohtaan erityisesti Sengoku-kaudella. Jotkin perheet määrättiin torjumaan vastarintaa tarkoituksenaan laajentaa Shimazujen valtaa. Shimazut ovat myös kuuluisia siitä, että he olivat ensimmäisiä, jotka käyttivät tuliaseita Japanissa ja aloittivat myös aseiden valmistuksen. Shimazujen taistelutaktiikat olivat hyvin menestyksekkäitä, ja he kukistivat useita itseään suurempia armeijoita erityisesti Kyūshūn valloituksen aikana 1580-luvulla. Heidän taktiikkanaan oli houkutella vihollinen väijytykseen, jonka molemmilla puolilla oli hakapyssyin varustettuja joukkoja. Väijytys synnytti paniikkia ja pakokauhua, minkä jälkeen joukot oli helppo tuhota.

Klaanin 31. johtaja Hisamitsu (1817&ndash;1887) oli Satsuman daimio Boshin-sodan ja Meiji-restauraation aikoina, joissa Satsumalla oli merkittävä rooli.

## Johtajat
# Shimazu Tadahisa
# Shimazu Tadatoki
# Shimazu Hisatsune
# Shimazu Tadamune
# Shimazu Sadahisa
# Shimazu Morohisa
# Shimazu Ujihisa
# Shimazu Yuihisa
# Shimazu Motohisa
# Shimazu Hisatoyo
# Shimazu Tadakuni
# Shimazu Tachihisa
# Shimazu Tadamasa
# Shimazu Tadaosa
# Shimazu Tadataka
# Shimazu Katsuhisa
# Shimazu Takahisa
# Shimazu Yoshihisa
# Shimazu Yoshihiro
# Shimazu Tadatsune
# Shimazu Mitsuhisa
# Shimazu Tsunataka
# Shimazu Yoshitaka
# Shimazu Tsugutoyo
# Shimazu Munenobu
# Shimazu Shigetoshi
# Shimazu Shigego
# Shimazu Narinobu
# Shimazu Nariaki
# Shimazu Nariakira
# Shimazu Hisamitsu
# Shimazu Tadayoshi
# Shimazu Tadashige
Rolling with the Tide

**Rolling With The Tide** on vuonna 1993 julkaistu Coupe de villen studioalbumi.

## Kappaleet
# 
# 
# 
# 
# 
# 
# 
# 
# 
# 
# 
# 

## Muusikot
* Micco Milkowitz – laulu, kitara
* Big Papa Auvinen – kitara
* Pekka Helin – basso
* Santtu Sandrén – rummut
* Hillel Tokazier – piano (2, 6)
Unikankareen seisake

**Unikankareen seisake** () oli Uudenkaupungin radan varressa sijainnut lakkautettu seisake. Se sijaitsi Mietoisissa aivan radan ja Pyheentien tasoristeyksen tuntumassa. Seisake perustettiin vain kolmenkymmenen metrin päähän Unikankareen talon päärakennuksesta, jonka pihan lävitse rata vuonna 1924 vedettiin. 

Seisake lakkautettiin vuonna 1982, jolloin sitä käytti säännöllisesti enää vain kolme henkilöä.  Vielä vuonna 2007 Unikankareen pihapiirissä sijaitsi seisakkeen jäänteenä ”Unikankare”-tekstillä varustettu kyltti, mutta vuoteen 2010 mennessä huonokuntoiseksi päässyt kylttikin on poistettu. Sittemmin paikalle on pystytetty uusi kyltti.

## Lähteet
Purgatory

**Purgatory** on Iron Maidenin single vuodelta 1981. Se on yhtyeen viides single ja toinen albumilta *[[Killers]]*. Single on yksi yhtyeen heikoimmin menestyneistä, eikä onnistunut pääsemään Britannian 50 myydyimmän singlen listalle. Syyksi heikkoon menestykseen on epäilty A- ja B-puolen löytymistä albumilta samassa muodossa.

Kappaleet on kirjoittanut yhtyeen basisti Steve Harris.

## Kappaleet
#Purgatory
#Genghis Khan

## Lähteet
Luhtapiispa

**Luhtapiispa** (*Euplectes hartlaubi*) on afrikkalainen kutojiin kuuluva varpuslintu. *Euplectes*-sukuun (William Swainson, 1829) kuuluu 17 lajia. Luhtapiispa on nimetty Gustav Hartlaubin kunniaksi.

## Koko ja ulkonäkö
Koiraan paino on noin 41&nbsp;g.

## Esiintyminen
Luhtapiispa elää päiväntasaajaseudulla Afrikassa Nigeriasta, Kamerunista ja Angolasta Ugandaan, Keniaan ja Tansaniaan. Lajin esiintymisalue on kooltaan 720&nbsp;000 neliökilometriä ja lajin kanta on elinvoimainen.

## Lähteet
Kolumbia olympialaisissa

**[[Kolumbia]]** osallistui **[[Olympialaiset|olympialaisiin]]** ensimmäisen kerran Los Angelesin 1932 kesäolympialaisissa, jolloin juoksija Jorge Perry osallistui kilpailuihin. Siitä lähtien Kolumbia on osallistunut kesäolympialaisiin joka kerta, lukuun ottamatta 1952 Helsingin kisoja. Talviolympialaisiin maa osallistui ensimmäistä kertaa 2010 Vancouverissa.

Kolumbian menestyksekkäimmät lajit olympialaisissa ovat painonnosto ja pyöräily. Maan ensimmäinen olympiavoittaja oli painonnostaja María Isabel Urrutia, joka voitti naisten alle 75 kilon sarjan kultamitalin Sydneyn 2000 kesäolympialaisissa. Kaksinkertaisia olympiamitalisteja ovat BMX-pyöräilijä Mariana Pajón, yleisurheilija Caterine Ibargüen, painonnostaja Óscar Figueroa, ampuja Helmut Bellingrodt, judoka Yuri Alvear ja painija Jackeline Rentería.

## Mitalit lajeittain

## Mitalit olympialaisittain

### Kesäolympialaiset

### Talviolympialaiset

## Olympiamitalistit

## Lähteet
Bodil Udsen

**Bodil Udsen** (12. tammikuuta 1925 − 26. helmikuuta 2008) oli tanskalainen näyttelijä. 

Udsen aloitti elokuvauransa vuonna 1955, ja vuosina 1970–1977 hänellä oli vakituinen rooli (Emma – "Rottehullet"-kapakan emäntä) televisiosarjassa *[[Huset på Christianshavn]]*. Hänet tunnettiin myös teatterista. 

Udsen syntyi Kööpenhaminassa, opiskeli vuoteen 1944 Rysensteenin lukiossa ja pyrki sen jälkeen teatterikouluun, jossa hän ei kuitenkaan viihtynyt kauan. Hän pääsi vuonna 1950 Frederiksbergin ABC Teatretiin.

2000-luvulle saakka uraansa jatkanut Udsen oli kolmesti naimisissa. 

## Aiheesta muualla
*
Futureal

**Futureal** on Iron Maidenin single albumilta *[[Virtual XI]]* (1998). Vain kuukausia singlen julkaisusta laulaja Blaze Bayley lähti yhtyeestä. Kappale äänestettiin yhdeksi Iron Maidenin tunneituimmista fanien gallupissa, joka suoritettiin *[[Ed Hunter]]* -videopelin ja kokoelmalevyn tekemisen aikana. Se on toinen Blaze Bayleyn aikaisista kappaleista, jotka ovat päässeet *[[Edward the Great]]* -kokoelmalevylle "Man on the Edgen" kanssa.

## Kappaleet
#
#
#
#

## Soittajat
*Blaze Bayley – laulu
*Dave Murray – kitara
*Janick Gers – kitara
*Steve Harris – bassokitara, taustalaulu
*Nicko McBrain – rummut

## Lähteet
Noel Neill

**Noel Neill** (25. marraskuuta 1920 Minneapolis, Minnesota – 3. heinäkuuta 2016 Tucson, Arizona) oli yhdysvaltalainen näyttelijä.

Jo teini-ikäisenä valokuvamallina työskennellyt Neill sai alun alkaen sopimuksen Paramount Picturesilta. Hän esiintyi muun muassa Roland Wintersin viimeisessä Charlie Chan -elokuvassa vuonna 1949.

Rooli, josta Neill varsinkin tuli tunnetuksi, oli hänen sekä elokuvassa *Superman* (1948), että myös televisiossa esittämänsä Teräsmiehen Lois Lane. Hän näytteli myös elokuvassa *[[Superman Returns]]* (2006) Lex Luthorin vaimoa Gertrude Vanderwothia.

Hän oli naimisissa Hal Lierlyn kanssa.

## Lähteet

## Aiheesta muualla
*
José Vicente Barbosa du Bocage

**José Vicente Barbosa du Bocage** (2. toukokuuta 1823 Funchal, Madeira – 3. marraskuuta 1907 Lissabon, Portugali) oli portugalilainen eläintieteilijä ja poliitikko.

Bocage opiskeli Coimbran yliopistossa 1839–1846. Hänestä tuli Lissabonin yliopiston eläintieteen lehtori 1851, ja hän opetti siellä yli 30 vuotta. 1858 hänestä tuli Lissabonin Polyteknisen koulun luonnonhistoriallisen museon eläintieteen laitoksen tieteellinen johtaja. 

Hän julkaisi yli 200 kirjoitusta nisäkkäistä, linnuista ja kaloista. 1880-luvulla hän oli Portugalin laivastoministeri ja myöhemmin ulkoasiainministeri. Lissabonin museon eläintieteellistä kokoelmaa kutsutaan Bogacemuseoksi hänen kunniakseen (Museu José Vicente Barboza du Bocage).

Bogacen työhön museossa kuului kokoelmien vastaanotto, luokittelu ja kuvailu. Monet kokoelmat saapuivat Portugalin afrikkalaisista siirtomaista, esimerkiksi Angolasta ja Mosambikista. Bogace kehitteli näytteiden museointia ja julkaisi aiheesta kirjan *Instrucções Practicas sobre o Modo de Colligir, Preparar e Remetter Productos Zoológicos para o Museu de Lisboa* (1862). 1860 hän onnistui saamaan takaisin joitakin kokoelmia, jotka siirrettiin museosta Napoleonin valloitettua Portugalin. Näihin kuului erikoinen Étienne Geoffroy Saint-Hilairen Brasiliasta keräämä kokoelma.

1875 hänet äänestettiin Lissabonin kuninkaallisen akatemian varapuheenjohtajaksi. Hän luopui opetus- ja tiedetyöstään 1880-luvulla, mutta palasi takaisin museonjohtajaksi ministerikautensa, 1883-1886,  jälkeen. Hän oli vastuussa useiden uusien lajien nimeämisestä, jotka hän nimesi lajin löytäjän mukaan. Hän nimesi muun muassa luhtapiispan.

## Teoksia
**A ornitologia dos Açores*, 1866
**Aves das possessões portuguesas d’ Africa occidental que existem no Museu de Lisboa*, da 1ª à 24ª lista, 1868 a 1882
**Lista dos répteis das possessões portuguesas d’ Africa occidental que existem no Museu de Lisboa*, 1866
**Notice sur un batracien nouveau du Portugal*, 1864
**Diagnose de algumas espécies inéditas da família Squalidae que frequentam os nossos mares*, 1864
**Peixes plagiostomos*, 1866
**Ornithologie d’ Angola*, 1881 and 1877
**Herpethologie d’ Angola et du Congo*, 1895.

## Aiheesta muualla
* J.V. Barbosa du Bocage.Elämäkertatietoja
Ruuhkainen taivas

**Ruuhkainen taivas** on Ismo Alanko Säätiön viides ja viimeiseksi jäänyt studioalbumi, joka julkaistiin vuonna 2006. Albumi nousi Suomen virallisen listan sijalle 2.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
### Yhtye
* Ismo Alanko – laulu, kitara, urut, lyömäsoittimet
* Jarno "Jape" Karjalainen – bassokitara, laulu, lyömäsoittimet
* Timo Kämäräinen – kitara, steel-kitara, piano, laulu, lyömäsoittimet
* Riku Mattila – kitara 
* Marko Timonen – rummut, lyömäsoittimet

### Tuotanto
* Riku Mattila – tuottaja, äänittäjä
* Mikko Karmila – äänittäjä, miksaaja
* Pauli Saastamoinen – masteroija
* Pekka Turunen – kansikuva

## Arvostelut
* Soundi: 

## Lähteet

## Aiheesta muualla
* ''Ruuhkainen taivas'' discogs.com -sivustolla
Trimble

**Trimble Inc** on yhdysvaltalainen maanmittauskojeita, GPS -järjestelmiä ja ohjelmistoja valmistava yritys. Sen perusti Charlie Trimble vuonna 1978 kahden muun Hewlett-Packardin työntekijän kanssa Kalifornian Piilaaksossa. Aluksi yhtiön tuotteet keskittyivät Loran-järjestelmän navigointilaitteisiin. Yhdysvaltain puolustushallinto laukaisi maailmanlaajuisen GPS-järjestelmän ensimmäisen satelliitin avaruuteen yhtiön perustamisvuonna. Vuonna 2000 yhtiö yhdistyi ruotsalaisen Spectra Precision -yhtiön kanssa jonka tuotantoon kuuluivat muun muassa Geodimeter-takymetrit. Sen valonsäteisiin perustuneiden mittauskojeiden kehitys oli alkanut 1950-luvulla, ja näin se täydensi Trimblen satelliittipaikannuslaitteisiin suuntautunutta tuotevalikoimaa. Myöhemmin tuotevalikoima on edelleen kasvanut yritysostojen myötä.

Vuonna 2002 Trimble perusti yhteisyrityksen maansiirtokoneita valmistavan Caterpillar-yhtiön kanssa kehittämään elektronisia ohjaus- ja hallintalaitteita maansiirtokoneisiin.

Trimblellä oli vuoden 2018 lopussa yhteensä noin 11&nbsp;287 työntekijää 40:ssa maassa. Yhtiöllä on hallussaan yli 2000 patenttia.

**Trimble Finland Oy** perustettiin vuonna 2011 Trimble Inc:n tytäryhtiöksi. Se osti 311 miljoonan euron arvoisen Tekla Oyj:n heinäkuussa 2011. Tekla on nykyään **Trimble Solutions Oy**:n (entinen Tekla Structures) aputoiminimi.

Trimble Inc:n nimi oli **Trimble Navigation Limited** 1.10.2016 asti.

## Katso myös
* Trimble SketchUp
* Magellan Navigation

## Lähteet

## Aiheesta muualla

* Trimble.com
Brasilia olympialaisissa

**[[Brasilia]]** osallistui **[[Olympialaiset|olympialaisiin]]** ensimmäisen kerran Antwerpenin 1920 kesäolympialaisissa, joissa se saavutti myös ensimmäiset olympiamitalinsa. Kaikkiaan maa on saavuttanut 129 olympiamitalia. Kaikkien aikojen mitalitilastossa Brasilia on parhaana eteläamerikkalaisena maana sijalla 37.

Brasilia on saavuttanut olympiamitaleja 15 lajissa. Maan menestyksekkäin laji olympialaisissa on ollut purjehdus, jossa kaksi olympiakultaa ovat voittaneet Robert Scheidt Laser-luokassa sekä Torben Grael ja Marcelo Ferreira Star-luokassa. Neljäs brasilialainen kaksinkertainen olympiavoittaja on kolmiloikkaaja Adhemar Ferreira da Silva. Torben Grael on eniten olympiamitaleja voittanut brasilialaisurheilija viidellä olympiamitalillaan.

Maan ensimmäinen olympiavoittaja oli ampuja Guilherme Paraense, joka voitti kaksintaisteluammunnan kultamitalin Antwerpenissa 1920.

## Mitalit lajeittain

## Mitalit olympialaisittain

### Kesäolympialaiset

### Talviolympialaiset

## Lähteet
*
*

### Viitteet
Coast to Coast

**Coast to Coast** on irlantilaisen poikabändi Westlifen toinen studioalbumi, joka julkaistiin 6. marraskuuta 2000.

Albumilta julkaistiin singleinä kappaleet *Against All Odds*, *My Love*, *What Makes a Man*, *I Lay My Love on You* ja *When You're Looking Like That*.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Michael C. Hall

**Michael Carlyle Hall** (s. 1. helmikuuta 1971 Raleigh, Pohjois-Carolina) on yhdysvaltalainen näyttelijä.

## Tausta
Michael Hall syntyi Raleighissa, Pohjois-Carolinassa. Hän oli perheen ainoa lapsi, mutta hänellä oli sisko, joka kuoli ennen Hallin syntymää. Hallin ollessa vasta 11-vuotias hänen isänsä William Hall kuoli syöpään. Hallin äiti on Janice Hall. Hall valmistui Earlham Collegesta vuonna 1993 ja opiskeli myöhemmin New Yorkin yliopistossa.

## Ura
Hallin kiinnostus näyttelemistä kohtaan alkoi jo nuorena teattereissa sekä erilaisissa musikaaleissa. Hallin tärkeimmät näyttelijänroolit ovat David Fisherin rooli televisiosarjassa *[[Mullan alla]]*, sekä Dexter Morganin rooli televisiosarjassa *Dexter*. Hall on esiintynyt elokuvissa *[[Paycheck]]* sekä *[[Gamer]]*.

Hän on ollut Emmy-ehdokkaana vuosina 2002, 2008 ja 2009. Hän on myös ollut Golden Globe -ehdokkaana vuosina 2007, 2008 ja 2009 ja vuonna 2010 hän voitti palkinnon kategoriassa Paras miespääosa draamasarjassa.

## Yksityiselämä
Hall meni vuonna 2002 naimisiin Amy Spangerin kanssa, mutta pari erosi vuonna 2006.

Hall oli naimisissa myös *[[Dexter]]*-sarjasta tutun Jennifer Carpenterin kanssa. He avioituivat uudenvuoden aattona 2008.
Carpenter jätti erohakemuksen Hallista joulukuussa 2010 ja ero viimeisteltiin lähes vuotta myöhemmin 2. joulukuuta 2011. Heidän välinsä ovat erosta huolimatta säilyneet hyvinä.

Tammikuussa 2010 Hall kertoi medialle sairastavansa Hodgkinin tautia, mutta huhtikuussa 2010 hänen kerrottiin parantuneen taudista täysin.

## Filmografia

## Lähteet

## Aiheesta muualla
Frances Conroy

**Frances Conroy** (s. 13. marraskuuta 1953 Monroe, Georgia) on yhdysvaltalainen näyttelijä. 

Conroy opiskeli Neighborhood Playhousessa ja Juilliard Schoolissa. Hän saavutti mainetta teatteriesiintyjänä jo 1970-luvun kuluessa, mutta teki Broadway-debyyttinsä vasta vuonna 1980. 

Sittemmin Conroylla on ollut lukuisia tunnettuja rooleja muiden muassa elokuvissa *Rikoksia ja rikkomuksia* (1989) ja *[[Uneton Seattlessa]]* (1993).

Conroyn tunnetuin rooli lienee Ruth Fisher televisiosarjassa *[[Mullan alla]]*, josta hänet on palkittu Golden Globella vuonna 2003; hän oli lisäksi ehdolla Emmy-palkinnon saajaksi vuosina 2002, 2003, 2005 ja 2006.

## Aiheesta muualla
* 
*
Baltic Exchange

**Baltic Exchange** on brittiläinen yhtiö, joka toimii laivameklarien, laivan omistajien ja rahtaajien maailmanlaajuisilla markkinoilla. Yhtiö perustettiin 1700-luvun puolivälissä. Nimi juontaa juurensa Baltick Coffee Houseen ja vuoteen 1744, ja se rekisteröitiin yksityiseksi osakeyhtiöksi 1900. Nykyisin "pörssin" omistajia ovat sen jäsenyhtiöt, eikä sitä vaihdeta julkisesti pörssissä. Sen toimintaa johtaa jäsenten valitsema johtokunta. Sillä on 20 työntekijää, ja sen toimipaikka on Lontoon keskustassa.

Yritys kerää päivittäin tietoja rahtien hinnoista eri reiteillä. Välittäjiä pyydetään myös tarkastelemaan sellaisia muuttujia kuin laivan tyyppi ja nopeus ja matkan pituus. Vastaukset liitetään BDI:iin, joka julkaistaan esimerkiksi Lloyds'sin listalla.

Pörssi julkaisee päivittäin kuutta indeksiä:
* Baltic Dry Index (BDI)
* Baltic Panamax Index (BPI)
* Baltic Capesize Index (BCI)
* Baltic Handymax Index (BHMI)
* Baltic Tanker Dirty Index
* Baltic Tanker Clean Index

## Lähteet
*Daniel Gross: Why Should You Care About the Baltic Dry Index? 24.10.2003 luettu 8.11.2007
* Baltic Exchange Indeksit
Rachel Griffiths

**Rachel Anne Griffiths** (s. 18. joulukuuta 1968) on australialainen näyttelijä. Hän on voittanut Golden Globe -palkinnon vuonna 2002 ja ollut ehdolla Oscar-palkinnon saajaksi vuonna 1999 elokuvasta *[[Hilary ja Jackie]]*.

Griffiths on esittänyt Brenda Chenowithia televisiosarjassa *[[Mullan alla]]*. Televisiotyöstään hän on ollut ehdolla Emmy-palkinnon saajaksi kolmeen otteeseen: vuosina 2002, 2003 ja 2007. 

televisiosarjassa *[[Perhesiteet]]* hän näytteli Sarah Walkeria. Hän on näytellyt muun muassa elokuvissa *[[Tahdon naimisiin]]* (1994), *[[My Son the Fanatic]]* (1997), *[[Amy (elokuva)|Amy]]* (1997), *[[Hilary ja Jackie]]* (1998), *[[Me Myself I – Toinen kerta toden sanoo]]* (1999), *[[Very Annie Mary]]* (2001), *[[Rookie]]* (2002), *[[The Hard Word]]* (2002), *[[Step Up (elokuva)|Step Up]]* (2006), *[[Beautiful Kate]]* (2009) ja *[[Saving Mr. Banks]]* (2013).

## Yksityiselämä
Griffiths kasvoi Melbournessa. Hän meni 31. joulukuuta 2002 naimisiin taidemaalari Andrew Taylorin kanssa. Parille on kolme lasta, jotka ovat syntyneet vuosina 2003, 2005 ja 2009. Griffiths on valmistunut Melbournen Victoria Collegesta.

## Valikoitu filmografia
*Tahdon naimisiin (1994)
*Amy (1997)
*Hilary ja Jackie (1998)
*Tulip (lyhytelokuva, 1998)
*Me Myself I – toinen kerta toden sanoo (1999)
*Very Annie Mary (2001)
*Rookie (2002)
*Roundabout (lyhytelokuva, 2002)
*The Hard Work (2002)
*Mullan alla (tv-sarja, 2001–2005)
*Step Up (2006)
*Perhesiteet (tv-sarja, 2006–)
*Beautiful Kate (2009)
*Saving Mr. Banks (2013)
*Hacksaw Ridge – aseeton sotilas (2016)

## Aiheesta muualla
*
*Rachel Griffithsin kotisivut
Hurja joukko (täsmennyssivu)

**Hurja joukko** voi tarkoittaa Sam Peckinpahin elokuvan lisäksi ainakin seuraavia:

* *[[Hurja joukko (albumi)|Hurja joukko]]*, Speden ja kumppaneiden kokoelmalevy vuodelta 1989
* *[[Hurja joukko (Aku Ankan taskukirja)|Hurja joukko]]*, Aku Ankan taskukirja numero 228
* *[[Hurja joukko (televisio-ohjelma)|Hurja joukko]]*, suomalainen televisio-ohjelma
* *[[Hurja joukko (televisiosarja)|Hurja joukko]]*, Ilse Raution käsikirjoittama kolmiosainen minisarja vuodelta 2002.
Argentiina olympialaisissa

**[[Argentiina]]** osallistui **[[Olympialaiset|olympialaisiin]]** ensimmäisen kerran Pariisin 1900 kesäolympialaisissa. Se oli ensimmäinen olympialaisiin osallistunut eteläamerikkalainen maa. Ensimmäiset olympiamitalinsa maa saavutti Pariisin seuraavissa, vuoden 1924 kesäolympialaisissa. Kaikkiaan Argentiina on saavuttanut 74 olympiamitalia, ja on kaikkien aikojen mitalitilastossa toiseksi parhaana eteläamerikkalaisena maana sijalla 43. Talviolympialaisissa maa ei ole saavuttanut mitalia.

Argentiina on saavuttanut olympiamitaleja 18 lajissa, joista kuusi on palloilulajeja. Maan menestyksekkäin urheilumuoto olympialaisissa on ollut nyrkkeily. Argentiinan ensimmäinen olympiavoitto tuli hevospoolossa Pariisissa 1924. Maan ainoa kaksinkertainen olympiavoittaja on jalkapallossa kultaa vuosina 2004 ja 2008 voittanut Javier Mascherano.

## Mitalit lajeittain

## Mitalit olympialaisittain

### Kesäolympialaiset

### Talviolympialaiset

## Lähteet
*
*
*Argentiina Lontoon olympialaisissa 2012

### Viitteet
Never Gone

**Never Gone** on Backstreet Boysin vuonna 2005 julkaistu albumi. Backstreet Boys teki levyn myötä comebackin julkaistuaan edellisen levynsä The Hits: Chapter One vuonna 2001. Suunniteltu ilmestymispäivä oli jo vuonna 2004, mutta sitä lykättiin tuntemattomasta syystä vuoden 2005 kesäkuun 14. päivään.

Ensimmäinen albumilta julkaistu single oli "Incomplete" ja sitä seurasi "Just Want You To Know". Kolmas maailmanlaajuinen single on "I Still...". Muita kappaleita ovat esimerkiksi "Weird World", "Beautiful Woman" ja "Climbing The Walls". Never Gone on myynyt platinaa USA:ssa. Se myi 293&nbsp;000 kopiota julkaisuviikkonsa aikana ja debytoi Billboard 200 -listan kolmossijalla . Japanissa albumi myi 528&nbsp;000 kopiota ja oli toiseksi suurin lännestä tulleen artistin albumi vuonna 2005.

Never Gone julkaistiin myös DualDisc-versiona. DualDisc sisältää musiikkivideon kappaleesta "Incomplete" ja lyhyen dokumentin videon teosta. Se on julkaistu myös CD:llä ja tuplalevynä DVD:llä.

Tämän albumin jälkeen Kevin Richardsonin erosi yhtyeestä.

Never Gone -kiertue alkoi hieman albumin ilmestymisen jälkeen.

20. joulukuuta 2005 yhtye julkaisi Never Gone "The Videos", mikä sisälsi "behind the scenes" -materiaalia "Incomplete":sta, videon "Just Want You To Know" sekä singlen "I Still..." ja kommentteja Backstreet Boysilta kuvauksista ja videosta.

## Kappaleet
### Vakiopainos
#  (Dan Muckala, Jess Cates, Lindy Robbins)
#  (Max Martin, Lukasz Gottwald)
#  (Chris Farren, Blair Daly)
#  (John Ondrasik)
#  (Max Martin, Rami)
#  (Billymann, Rasmus Bahncke, René Tromborg)
#  (Wally Gagel, Shelly Peiken, Alexander Barry)
#  (Max Martin, Lukasz Gottwald)
#  (Paul Wiltshire, Victoria Wu)
#  (Tom Leonard, Robin Lerner)
#  (Max Martin, Rami, Alexandra)
#  (Kevin Richardson, Gary Baker, Steve Diamond)

### Euroopan painos
*13.  (Billymann, Chris Rojas) 
*14.  (Harvey Mason Jr, Damon Thomas, Howie Dorough, AJ Mclean, Nick Carter, Kevin Richardson, Brian Litrell)

### Japanin painos
*13.  (Billymann, Chris Rojas) 
*14.  (Harvey Mason Jr, Damon Thomas, Howie Dorough, AJ Mclean, Nick Carter, Kevin Richardson, Brian Litrell) 
*15.  (Howie Dorough, Wade Robson, Nate Butler)

### CD- ja DVD-painos

*Last Night You Saved My Life. (Dolby 5.1) 3:27

## Listasijoitukset

## Singlet

## Lähteet
Lauluja Timo K. Mukan runoihin

**Lauluja Timo K. Mukan runoihin** on Kai Hyttisen studioalbumi. Se julkaistiin 21. maaliskuuta 2007. Levy sisältää 10 Jari Vanhan säveltämää Timo K. Mukan runoa. Albumi on Hyttisen ensimmäinen levytys 15 vuoteen.

Albumillinen Mukan runoja sai alkunsa, kun Jari Vanhaa pyydettiin säveltämään kaksi kyseisen kirjailijan runoa tämän 60-vuotissyntymäpäiväjuhliin vuonna 2004. Laulujen tulkitsijaksi pyydettiin Lappiin muuttanutta Kai Hyttistä.

## Kappaleet
# 
# 
# 
# 
# 
# 
# 
# 
# 
#
Blind Fire

__NOTOC__
**Blind Fire** on Leveragen toinen studioalbumi, joka julkaistiin Suomessa 16. tammikuuta 2008. Se äänitettiin Jyväskylässä loppukesästä 2007 ja sen julkaisi koko Euroopassa italialainen levy-yhtiö Frontiers Records.

Albumi ylsi Suomen virallisen listan sijalle 24.

## Kappaleet
# 
# 
# 
# 
# 
# 
# 
# 
# 
# 

### Japanin painos
#
#

## Kokoonpano
* Pekka Heino – laulu
* Tuomas Heikkinen – kitara
* Torsti Spoof – kitara
* Marko Niskala – koskettimet
* Pekka Lampinen – basso
* Valtteri Revonkorpi – rummut

## Arvostelut
* Imperiumi.net: 
* Soundi: 

## Lähteet
* Leverageband.com 

### Viitteet

## Aiheesta muualla
* 
*
Coupé de Ville

**Coupé de Ville** oli suomalainen rhythm & blues -yhtye joka oli toiminnassa vuosina 1988–1995.

## Kokoonpano

* Micco Milkowitz – laulu, kitara, kosketinsoittimet 
* Big Papa Auvinen – kitara 
* Pekka Helin – basso, taustalaulu 
* Aikka Hakala – rummut 
* Sakari "Sonny Boy Magnusson" Helle – huuliharppu

## Perustajajäsenet
* Micco Milkowitz 
* Big Papa Auvinen
* Sonny Boy Magnusson – huuliharppu
* Albert Järvinen – kitara

## Julkaisut
Albumit:
* ''Checkin’ & Bowlin’'' (1991)
* ''Rolling with The Tide'' (1993)

Singlet:
* "Slippin' and Slidin' "/ "Goodman Blues" (1990)

## Aiheesta muualla
* Yhtyeen historia 
*
Quest Joint Airlock

**Quest** on Kansainvälisen avaruusaseman viides kiertoradalle viety moduuli. Se on koko aseman ensisijainen ilmalukko.

## Ominaisuudet
*Pituus: 5,5 m
*Halkaisija: 4 m
*Massa: 6&nbsp;064 kg
*Tilavuus: 34 m3

## Laukaisu
Destiny laukaistiin kiertoradalle avaruussukkula Atlantiksella 12. heinäkuuta 2001. Moduuli yhdistettiin jo kiertoradalla olleeseen Unity-moduuliin.
20 suosikkia – Dirlanda

**20 suosikkia – Dirlanda** on Kai Hyttisen kokoelmalevy vuodelta 1995. Levy on Hyttiseltä ensimmäinen osa *[[20 suosikkia]]* -kokoelmalevysarjassa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Chile olympialaisissa

**[[Chile]]** osallistui **[[Olympialaiset|olympialaisiin]]** ensimmäisen kerran jo ensimmäisiin, Ateenan 1896 kesäolympialaisiin, jolloin kisoihin osallistui yksi chileläinen urheilija. Seuraavan kerran maa oli mukana Tukholman 1912 kesäolympialaisissa. Talviolympialaisiin maa osallistui ensimmäistä kertaa St. Moritzin vuoden 1948 talvikisoissa.

Chilen menestyksekkäin laji olympialaisissa on tennis, josta se on saavuttanut toistaiseksi ainoat olympiavoittonsa. Ateenan 2004 kesäolympialaisten tenniskilpailuissa Nicolas Massú voitti kultaa kaksinpelissä, ja kaksikko Massú-Fernando González nelinpelissä.

## Mitalit lajeittain

## Mitalit olympialaisittain

### Kesäolympialaiset

### Talviolympialaiset

## Olympiamitalistit

## Lähteet
Paraguay olympialaisissa

**[[Paraguay]]** osallistui **[[Olympialaiset|olympialaisiin]]** ensimmäisen kerran Méxicon 1968 kesäolympialaisissa. Toistaiseksi ainoan olympiamitalinsa se on saavuttanut Ateenan 2004 kesäolympialaisten miesten jalkapalloturnauksessa.

## Mitalit lajeittain

## Mitalit olympialaisittain

### Kesäolympialaiset

### Talviolympialaiset

## Olympiamitalistit

## Lähteet
Peru olympialaisissa

**[[Peru]]** osallistui **[[Olympialaiset|olympialaisiin]]** ensimmäisen kerran virallisesti Berliinin 1936 kesäolympialaisissa, joskin joidenkin historioitsijoiden mukaan maa osallistui jo Pariisin 1900 kesäolympialaisiin, jolloin perulainen Carlos de Candamo osallistui miekkailuun.

Peru on saavuttanut olympiamitaleja ammunnassa ja lentopallossa. Maan ainoa olympiavoittaja on ampuja Edwin Vásquez Cam, joka voitti vapaapistoolikilpailun Lontoon 1948 kesäolympialaisissa.

## Mitalit lajeittain

## Mitalit olympialaisittain

### Kesäolympialaiset

### Talviolympialaiset

## Olympiamitalistit

## Lähteet
Suriname olympialaisissa

**[[Suriname]]** osallistui **[[Olympialaiset|olympialaisiin]]** ensimmäisen kerran Rooman 1960 kesäolympialaisissa. Sen ainoa olympiamitalisti on uimari Anthony Nesty, joka voitti kultaa Soulin 1988 kesäolympialaisissa ja pronssia Barcelonan 1992 kesäolympialaisissa. Talviolympialaisiin Suriname ei ole osallistunut.

## Mitalit lajeittain

## Mitalit olympialaisittain

## Olympiamitalistit

## Lähteet
Ecuador olympialaisissa

**[[Ecuador]]** osallistui **[[Olympialaiset|olympialaisiin]]** ensimmäisen kerran Pariisin 1924 kesäolympialaisissa. Maa on saavuttanut viisi olympiamitalia, ensimmäiset mitalit saavutti Jefferson Pérez voittamalla Atlantan 1996 kesäolympialaisissa 20 kilometrin kävelyssä kultaa ja Pekingissä 2008 hopeaa.

Toinen olympiaesiintyminen tapahtui vasta Méxicon 1968 kesäolympialaisissa. Talviolympialaisiin Ecuador osallistui ensimmäisen kerran Pyeongchangissa 2018.

## Mitalit lajeittain

## Mitalit olympialaisittain

### Kesäolympialaiset

### Talviolympialaiset

## Olympiamitalistit

## Lähteet
Panama olympialaisissa

**[[Panama]]** osallistui olympialaisiin ensimmäisen kerran Amsterdamin 1928 kesäolympialaisissa. Se saavutti ensimmäiset kaksi olympiamitaliaan Lontoon 1948 kesäolympialaisissa pikajuoksija Lloyd LaBeachin ottaessa pronssia 100:lla ja 200 metrillä. Maan ensimmäisen olympiakullan voitti pituushyppääjä Irving Saladino Pekingissä 2008.

## Mitalit lajeittain

## Mitalit olympialaisittain

## Olympiamitalistit

## Lähteet
Eduard Bloch

**Eduard Bloch** (30. tammikuuta 1872 Frauenberg, Itävalta-Unkari – 1. kesäkuuta 1945 New York, Yhdysvallat) oli juutalainen lääkäri, joka toimi Adolf Hitlerin perheen lääkärinä Itävallassa vuosina 1903–1907.

Bloch opiskeli lääketiedettä Prahassa, minkä jälkeen hän suoritti asepalveluksensa Itävallan armeijassa. Vuonna 1899 hänet komennettiin Linziin, jonne hän armeijasta päästyään päätti jäädä. Hän perusti yksityisen vastaanoton vuonna 1901.

## Hitlereiden lääkäri

Hitlerin perheestä Blochin potilaana oli ensin tämän isä Alois Hitler, joka kuoli verensyöksyyn vuonna 1903. Seuraavaksi Hitlerin äiti Klara Hitler sairastui rintasyöpään. Tammikuussa 1907 pahasti heikenneen Klaran täytyi mennä Linzin laupeudensisarten sairaalaan, jossa hänelle tehtiin yli tunnin kestänyt suuri leikkaus. Tämän jälkeen perheen huonosta taloudellisesta tilasta huolimatta Bloch lääkitsi Klaraa lähes päivittäin ottaen vain minimaalisen palkkion ja joskus jopa täysin ilmaiseksi. 

Wienissä oleskellut Adolf Hitler matkusti Linziin hoitamaan äitiään, pikkusiskoaan ja perheen taloutta marraskuussa 1907. Kolmekymmentä vuotta myöhemmin Bloch muisteli, että Hitler ”*oli mitä hellimmin kiintynyt äitiinsä ja tarkkaili tämän jokaista liikettä voidakseen auttaa häntä pienimmissäkin asioissa*”. Hoidoista huolimatta Klara Hitler kuoli 21. joulukuuta 1907, muutamaa päivää ennen jouluaattoa. Adolf Hitler kiitti Blochia, joka ei ottanut kuin pienen palkkion hoidosta, ja sanoi olevansa tohtorille ikuisesti kiitollinen (”*Ich werde Ihnen ewig dankbar sein*”). Bloch kertoi eläkkeelle jäätyään, ettei 40-vuotisen uransa aikana nähnyt toista niin surun murtamaa nuorta miestä. Hän sai Hitleriltä postikortin vuonna 1908 ja muistinsa mukaan myös yhden maalauksen lahjaksi.

## Juutalaisvainojen aikaan

Vielä vuonna 1937 Hitler tiedusteli Blochin vointia ja kutsui tätä jaloksi juutalaiseksi (*edeljude*). Kun natsit Itävallan Saksaan liittämisen jälkeen laajensivat juutalaisvainonsa myös Itävaltaan, Bloch kirjoitti Hitlerille pyytäen tältä suojelusta. Hitler teki kumppaneilleen selväksi, että Bloch tuli jättää rauhaan erityistapauksena. Bloch oli Linzin ainoa juutalainen, jolla oli erityisasema. Hitler kertoi päätöksensä syyksi, että ”*jos kaikki juutalaiset olisivat kuin Bloch, mitään ongelmaa ei olisi*”. 

Bloch sai muuttaa esteettä Yhdysvaltoihin vuonna 1940. Siellä hän asettui Bronxiin, New Yorkiin. Yhdysvaltain tiedustelupalvelu OSS (Office of Strategic Services) haastatteli häntä Hitlerin lapsuudesta. Bloch kirjoitti myös muistelmansa, jotka julkaistiin *[[Collier's Weekly]]* -lehdessä. Muistelmissaan hän kirjoitti Klaran olleen hyvin uskovainen ja kiltti nainen, joka kääntyisi haudassaan, jos tietäisi mikä hänen pojastaan oli tullut.

## Aiheesta muualla

* Blochin OSS-haastattelu englanniksi
Uruguay olympialaisissa

**[[Uruguay]]** osallistui **[[Olympialaiset|olympialaisiin]]** ensimmäisen kerran Pariisin 1924 kesäolympialaisissa, jonka jalkapalloturnauksessa se voitti ensimmäisen olympiakultamitalinsa. Myös seuraavissa kesäolympialaisissa Amsterdamissa 1928 Uruguay voitti jalkapallossa kultaa, mutta sen jälkeen maan urheilijat eivät ole olympiavoittoon yltäneet. Jalkapallo on näin maan menestyksekkäin laji olympialaisissa. Kaksinkertaisia olympiavoittajia ovat jalkapalloilijat José Andrade, Pedro Arispe, Pedro Cea, Andrés Mazali, José Nasazzi, Pedro Petrone, Héctor Scarone ja Santos Urdinarán.

## Mitalit lajeittain

## Mitalit olympialaisittain

### Kesäolympialaiset

### Talviolympialaiset

## Olympiamitalistit

## Lähteet
Patrick Modiano

**Patrick Modiano** (s. 30. heinäkuuta 1945 Boulogne-Billancourt, Ranska) on ranskalainen kirjailija. Hän on kirjoittanut yli kaksikymmentä teosta, lähinnä romaaneja, ja lisäksi muun muassa elokuvakäsikirjoituksia. Modianolle myönnettiin vuonna 2014 Nobelin kirjallisuuspalkinto.

## Tausta
Modianon äiti oli belgialainen, isä italianjuutalainen. Saksalaismiehityksen aikana perhe oli vainojen kohteena, ja niistä selviämiseen tarvittiin monenlaisia pako-, kierto- ja harhautusliikkeitä. Äiti taas oli kiertelevä näyttelijä ja oli usein poissa kotoa. Vanhempiensa arvoituksellista elämää hän on käsitellyt useissa teoksissaan. Patrick Modiano opiskeli Pariisissa ja Annecyssä. Hän tuli ylioppilaaksi vuonna 1964. Yksi hänen opettajistaan oli kirjailija Raymond Queneau. 

## Tuotanto
Kahdessa ensimmäisessä teoksessaan *La Place de l’Étoile* (1968) ja *La Ronde de nuit* (1969) Modiano käsitteli toisen maailmansodan aikaista Ranskan saksalaismiehitystä ja saksalaisten kanssa yhteistyötä tekevää juutalaista. 

Modiano sai vuonna 1972 Ranskan akatemian suuren romaanipalkinnon teoksesta *Kehäbulevardit* ja Goncourt-palkinnon koko tuotannostaan vuonna 1978, jolloin ilmestyi romaani *Hämärien puotien kuja*.

## Teokset

* *La Place de l’Étoile* 1968 
* *La Ronde de nuit* 1969
* *Les boulevards de ceinture* 1972 
* *Villa Triste,* 1975 
* *Livret de famille* 1977
* *Rue des boutiques obscures,* 1978  
* *Une jeunesse,* 1981 
* *Memory Lane* 1981 (kuvitus Pierre Le-Tan) 
* *De si braves garçons* 1982
* *Quartier perdu,* 1984 
* *Dimanches d’août* 1986
* *Catherine Certitude* 1988 (kuvitus Sempé) 
* *Remise de Peine* 1988
* *Vestiaire de l'enfance* 1989
* *Voyage de noces* 1990
* *Fleurs de Ruine* 1991

* *Un Cirque passe* 1992
* *Chien de printemps* 1993
* *Du plus loin de l’oubli* 1996
* *Dora Bruder* 1997
* *Des inconnues* 1999
* *La Petite Bijou* 2001
* *Accident nocturne* 2003
* *Un pedigree* 2004
* *Dans le café de la jeunesse perdue* 2007
* *L’Horizon* 2010
* *L’Herbe de nuit* 2012
* *Pour que tu ne te perdes pas dans le quartier* 2014
* *Souvenirs dormants* 2017
* *Encre sympathique* 2019

### Suomennetut teokset
* 
* 
* 
* 
* 
* 
* 
* 
* 

## Palkinnot ja tunnustukset
* Prix Roger-Nimier ja Prix Fénéon, 1968 
* Ranskan akatemian kirjallisuuspalkinto, 1972 
* Prix des libraires, 1976 
* Goncourt-palkinto, 1978 
* Prix mondial Cino Del Duca, 2010 
* Itävallan valtionpalkinto eurooppalaiselle kirjallisuudelle, 2012 
* Nobelin kirjallisuuspalkinto, 2014 

## Lähteet

## Aiheesta muualla

* Modiano on tärkeä kulttuurisen muistin kannalta *Turun Sanomat* 9.10.2014.
* Elokuvakäsikirjoitukset
Titan (Laibachin albumi)

**Titan** on Laibachin sivuprojektin 300 000 V.K.:n neljäs ja toistaiseksi uusin albumi. Levy on "soundtrack" NASAn ja ESAn Saturnusta ja sen kuita, etenkin Titania, tutkivalle miehittämättömälle Cassini-Huygens -avaruuslennolle. Levyn musiikki on yhtyeen aiempiin tekno-levyihin verrattuna ambient-vaikutteisempaa. Levy on omistettu Gustav Holstille. 

## Kappaleet

# Cassini-Huygens Mission
# Titan
# Hyperium
# Saturn
# Methan
# Iapetus
# Atmosphere
# Rhea
# Divisions

* Musiikki: 300 000 V.K., paitsi *Cassini-Huygens Mission*, 300 000 V.K. ja Dejan Savič
* Tuotanto: 300 000 V.K.
* Jälkituotanto: 300 000 V.K. ja Dejan Savič
Kuuba olympialaisissa

**[[Kuuba]]** osallistui olympialaisiin ensimmäisen kerran Pariisin 1900 kesäolympialaisissa. Se on saavuttanut 244 olympiamitalia, ensimmäiset niistä juuri Pariisin 1900 olympialaisissa. Kaikkien aikojen mitalitilastossa se on sijalla 22. Kuuba on olympiahistorian parhaiten menestynyt espanjankielinen maa.

Kuuba on saavuttanut olympiamitaleja 15 urheilumuodossa, kun eri painimuodot lasketaan yhteen. Parhaiten se on menestynyt nyrkkeilyssä, jossa se on olympiahistorian toiseksi menestynein maa. Sen menestyneimmät olympiaurheilijat ovat viisi olympiakultaa voittanut kreikkalais-roomalaisen tyylin painija Mijaín López, neljä olympiakultaa voittanut miekkailija Ramón Fonst sekä kolme olympiakultaa voittaneet nyrkkeilijät Teófilo Stevenson ja Félix Savón ja lentopalloilijat Regla Bell, Marlenis Costa, Ana Fernández, Idalmis Gato, Lilia Izquierdo, Mireya Luis ja Regla Torres.

## Kuuban olympiamitalit urheilumuodoittain
Lähde: 

## Kuuban mitalit kesäolympialaisissa
Lähde: 

## Lähteet

* 
* 
* 

### Viitteet
Billy Papke

**William Herman "Billy" Papke** (17. syyskuuta 1886 Spring Valley, Illinois, Yhdysvallat – 26. marraskuuta 1936) oli yhdysvaltalainen keskisarjan ammattinyrkkeilijä ja maailmanmestari. Hän oli syntyisin saksalaisperäisistä vanhemmista. Papken lempinimi oli "The Illinois Thunderbolt".

Papkea pidettiin raakana nyrkkeilijänä. Hän voitti otteluistaan paidattomana 23, hävisi neljä.

Papken ensimmäinen tappio tuli yhdysvaltalaista maailmanmestaria Stanley Ketcheliä vastaan pistein kymmeneräisessä ottelussa. Hän kuitenkin voitti vuonna 1908 Ketcheliltä maailmanmestaruuden, ja on väitetty hänen lyöneen Ketcheliä kurkkuun erän alun verryttelyssä. Revanssissa pari kuukautta myöhemmin Ketchel pieksi Papken sellaiseen kuntoon, ettei edes Papken vaimo tuntenut miestään.

Stanley Ketchelin kuoltua vuonna 1910 Papke oli harvoja keskisarjan maailmanmestaruustittelin hamuajia. Hän matkusti Pariisiin. Siellä hän kohtasi ranskalaisen Georges Carpentierin, jonka voitti. Hän hävisi tittelin lopulta vuonna 1913 maanmiehelleen Frank Klausille.

Billy Papke eli loppuelämänsä huonoissa oloissa masentuneena. Vuonna 1936 ollessaan 50-vuotias hän ampui vaimonsa ja itsensä. Papke valittiin International Boxing Hall of Fameen vuonna 2001.

## Lähteet
Vanilla

**Vanilla** () tarkoittaa seuraavia asioita:

* vaniljat (*Vanilla*), orkideasuku
** vanilja (*Vanilla planifolia*), kasvilaji
* Coca-Cola Vanilla, virvoitusjuoma
* Vanilla Fudge, yhdysvaltalainen yhtye
* Vanilla Ice, yhdysvaltalainen hip hop -muusikko
* Vanilla Ninja, virolainen yhtye
* Vanilla, suomalainen naisduo
* Vanilla the Rabbit, hahmo *Sonic the Hedgehog* -pelisarjasta
* *[[Vanilla Sky]]*, elokuva vuodelta 2001
* Vanilla-ohjelmisto, tietokoneohjelman tai -pelin perusversio.
Mika Jenytin

**Jean Mikael ”Mika” Jenytin** (s. 5. toukokuuta 1957 Helsinki) oli Mainostelevision ensimmäisiä mieskuuluttajia. Hän teki kuulutuksia vuosina 1983–1989. Hän on myös osallistunut muutamien televisio-ohjelmien tekoon.

Jenytin kirjoitti ylioppilaaksi Myllypuron yhteiskoulusta ja valmistui hammaslääkäriksi Helsingin yliopistosta. Myöhemmin hän on työskennellyt yksityisenä hammaslääkärinä.

## Lähteet
Pariisin esikaupunkirauhat

**Pariisin esikaupunkirauhat** on yhteinen yläkäsite rauhansopimuksille, jotka ensimmäisen maailmansodan ympärysvallat sopivat akselivaltojen kanssa. Sopimukset neuvoteltiin Pariisin rauhankonferenssissa  1919. Niihin päättyi virallisesti ensimmäinen maailmansota. Ilmaus *Pariisin esikaupunkirauhat* johtuu siitä, että jokainen sopimus solmittiin jossakin Pariisin esikaupungeista.

Sopimuksissa käsiteltiin sodan osapuoliin liittyvien kysymysten lisäksi myös Kansainliiton ja Kansainvälisen työjärjestön ILO:n sääntöjä.

Pariisin rauhankonferenssin valmistelemat rauhansopimukset ja niiden vahvistamispäivämäärät olivat

* Versailles’n rauhansopimus Saksan kanssa 28. kesäkuuta 1919
* Saint-Germainin rauhansopimus Itävallan kanssa 10. syyskuuta 1919
* Neuillyn rauhansopimus Bulgarian kanssa 27. marraskuuta 1919
* Trianonin rauhansopimus Unkarin kanssa 4. kesäkuuta 1920
* Sèvresin rauhansopimus Turkin kanssa 10. elokuuta 1920

Monikansallisten valtioiden Itävalta-Unkarin ja Turkin hajottua näillä sopimuksilla yritettiin järjestellä Itä-Eurooppa uudelleen.